|  |  |  |
| --- | --- | --- |
| **EΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΑΝΑΤ. ΜΑΚΕΔΟΝΙΑΣ-ΘΡΑΚΗΣ****ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ****ΔΙΕΥΘΥΝΣΗ ΠΕΡΙΒΑΛΛΟΝΤΟΣ****ΚΑΙ ΧΩΡΙΚΟΥ ΣΧΕΔΙΑΣΜΟΥ****ΤΜΗΜΑ ΠΕΡ/ΛΟΝΤΟΣ & ΥΔΡΟΟΙΚΟΝΟΜΙΑΣ** **Π.Ε ΡΟΔΟΠΗΣ** |  |  |
| Ταχ.Δ/νση : Σισμάνογλου 78Ταχ. Κώδικας : 69100 ΚΟΜΟΤΗΝΗ Πληροφορίες : Αγγελίδου ΕυαγγελίαΤηλέφωνο : 2531350738 Ηλεκρ/κό Ταχ. : aggelidou@pamth.gov.gr  |  **ΠΡΟΣ :** | Βλ. Πίνακα αποδεκτών |

**ΘΕΜΑ**: Υπαγωγή σε Πρότυπες Περιβαλλοντικές Δεσμεύσεις του έργου «Σταθμός Αποθήκευσης Ηλεκτρικής Ενέργειας με Χρήση Συσσωρευτών, συνολικής ισχύος 100 MW, στη θέση «Φλάμπουρο», της Δ.Ε. Σαπών, του Δήμου Μαρωνείας – Σαπών, Π.Ε. Ροδόπης» με Φορέα Υλοποίησης την SSE RENEWABLES HELLAS ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ.

**Σχετικά:**

1. Τον **Ν.3852/10** (ΦΕΚ87/Α) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης».
2. Το **Ν.1650/1986** (ΦΕΚ160/Α) «Για την προστασία του περιβάλλοντος», όπως ισχύει σήμερα.
3. Το **Ν.4014/2011** (ΦΕΚ209/Α) «Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας Υπουργείου Περιβάλλοντος», όπως τροποποιήθηκε και ισχύει.
4. Το **Ν.4685/2020** (ΦΕΚ92/Α) «Εκσυγχρονισμός περιβαλλοντικής νομοθεσίας, ενσωμάτωση στην ελληνική νομοθεσία των Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις».
5. Την **Υ.Α. ΥΠΕΝ/ΔΙΠΑ/17185/1069/2022** (ΦΕΚ 841 Β΄/24-2-2022) «Τροποποίηση και κωδικοποίηση της υπό στοιχεία ΔΙΠΑ/οικ.37674/27-7-2016 υπουργικής απόφασης «Τροποποίηση και κωδικοποίηση της υπουργικής απόφασης 1958/2012 - Κατάταξη δημοσίων και ιδιωτικών έργων και δραστηριοτήτων σε κατηγορίες και υποκατηγορίες σύμφωνα με την παρ. 4 του άρθρου 1 του ν. 4014/21.9.2011 (Α΄ 209), όπως αυτή έχει τροποποιηθεί και ισχύει» (Β΄ 2471).»
6. Την **ΥΑ ΥΠΕΝ/ΔΙΠΑ/103448/7298** (ΦΕΚ 5628/Β) «Πρότυπες Περιβαλλοντικές ∆εσµεύσεις (ΠΠ∆) για έργα Μεμονωμένων Σταθμών Ηλεκτροχημικής Αποθήκευσης Ηλεκτρικής Ενέργειας (Μπαταρίες) κατηγορίας Β».
7. Το **Ν.4951/2022** (Φ.Ε.Κ. 129/Α΄/04-07-2022) «Εκσυγχρονισμός της αδειοδοτικής διαδικασίας Ανανεώσιμων Πηγών Ενέργειας - Β’ φάση, Αδειοδότηση παραγωγής και αποθήκευσης ηλεκτρικής ενέργειας, πλαίσιο ανάπτυξης Πιλοτικών Θαλάσσιων Πλωτών Φωτοβολταϊκών Σταθμών και ειδικότερες διατάξεις για την ενέργεια και την προστασία του περιβάλλοντος» και ειδικότερα το ΜΕΡΟΣ Β’ και το ΜΕΡΟΣ Γ’ του νόμου.
8. Το αρ. πρωτ. **ΥΠΕΝ/ΔΠΔ/52818/3144/16-5-2023** έγγραφο της Γενικής Γραμματείας Δασών του ΥΠΕΝ σύμφωνα με το οποίο για έργα υποκατηγορίας Β του άρθρου 8 του Ν. 4014/2011 α) η έγκριση επέμβασης χορηγείται ως αυτοτελής διοικητική πράξη από την κατά τόπον αρμόδια Επιθεώρηση Εφαρμογής Δασικής Πολιτικής του ΥΠΕΝ, β) η έγκριση επέμβασης ενσωματώνεται στην περιβαλλοντική αδειοδότηση όταν αυτή εκδίδεται από την Αποκεντρωμένη Διοίκηση με συνυπογραφή του αρμόδιου Επιθεωρητή Εφαρμογής Δασικής Πολιτικής.
9. Το **Ν. 4819/2021** (ΦΕΚ 129 Α΄/23-7-2021) «Ολοκληρωμένο πλαίσιο για τη διαχείριση των αποβλήτων - Ενσωμάτωση των Οδηγιών 2018/ 851 και 2018/852 του Ευρωπαϊκού Κοινοβουλίου και του Συμβουλίου της 30ής Μαΐου 2018……..»
10. Την **Κ.Υ.Α. οικ. 51373/4684/2015** (ΦΕΚ 2706Β/15-12-15) «Κύρωση του Εθνικού Σχεδίου Διαχείρισης Αποβλήτων (ΕΣΔΑ) και του Εθνικού Στρατηγικού Σχεδίου Πρόληψης Δημιουργίας Αποβλήτων.».
11. Την **Κ.Υ.Α. 61076/5267/2016** (ΦΕΚ 4123/Β/2016) «Κύρωση της απόφασης έγκρισης του Περιφερειακού Σχεδίου Διαχείρισης Αποβλήτων (ΠΕΣΔΑ) της Περιφέρειας Ανατολικής Μακεδονίας – Θράκης
12. Την **ΚΥΑ 41624/2057/Ε103/2010** (ΦΕΚ 1625/Β/11-10-2010) «Μέτρα, όροι και πρόγραμμα για την εναλλακτική διαχείριση των χρησιμοποιημένων ηλεκτρικών στηλών και συσσωρευτών» όπως τροποποιήθηκε, συμπληρώθηκε και ισχύει σήμερα.
13. Το **Ν. 5037 (ΦΕΚ 78/Α/20.03.2023)** «Μετονομασία της Ρυθμιστικής Αρχής Ενέργειας σε Ρυθμιστική Αρχή Αποβλήτων, Ενέργειας και Υδάτων και διεύρυνση του αντικειμένου της με αρμοδιότητες επί των υπηρεσιών ύδατος και της διαχείρισης αστικών αποβλήτων, ενίσχυση της υδατικής πολιτικής - Εκσυγχρονισμός της νομοθεσίας για τη χρήση και παραγωγή ηλεκτρικής ενέργειας από ανανεώσιμες πηγές μέσω της ενσωμάτωσης των Οδηγιών ΕΕ 2018/2001 και 2019/944 - Ειδικότερες διατάξεις για τις ανανεώσιμες πηγές ενέργειες και την προστασία του περιβάλλοντος.
14. Το **Π.Δ. 144/23-12-2010** (Φ.Ε.Κ. 237/Α/27-12-2010) «Οργανισμός της Περιφέρειας Ανατολικής Μακεδονίας & Θράκης».
15. Την με αρ. πρωτ. **Δ.Δ. οικ: 1327/13-04-2016** Απόφαση Περιφερειάρχη Α.Μ.Θ.: «Παροχή εξουσιοδότησης υπογραφής εγγράφων, αποφάσεων και άλλων πράξεων…..» όπως ισχύει.
16. Την υπ. αρ. πρωτ. ΔΠΧΣ XXXXX/XXXX/XX-XX-2025 Αίτηση της «SSE RENEWABLES HELLAS ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» για υπαγωγή του έργου του θέματος σε ΠΠΔ, με συνημμένα δικαιολογητικά.
	* + - Την υπ’ αριθμ. 006597/2025 Άδεια Αποθήκευσης ηλεκτρικής ενέργειας της Ρ.Α.Α.Ε.Υ (ΑΔ-011332).
	* Την υπ΄αρ. 122637/27.03.2025 μη παροχή γνωμοδότησης λόγω αναρμοδιότητας της Υπηρεσίας Νεωτέρων Μνημείων & Τεχνικών Έργων Αν. Μακεδονίας – Θράκης για την εγκατάσταση σταθμού αποθήκευσης ηλεκτρικής ενέργειας.
	* Την υπ΄αρ. 100280/20.03.2025 παροχή σύμφωνης γνώμης της Εφορείας Αρχαιοτήτων Ροδόπης για την χορήγηση άδειας εγκατάστασης Σταθμού Αποθήκευσης Ηλεκτρικής Ενέργειας στη θέση Φλάμπουρο, του Δήμου Μαρώνειας-Σαπών της Π.Ε. Ροδόπης.
	* Την υπ΄αρ. 110090/24.03.2025 παροχή σύμφωνης γνώμης της Εφορείας Παλαιοανθρωπολογίας Σπηλαιολογίας – Γραφείο Βορείου Ελλάδος για την εγκατάσταση Σταθμού Αποθήκευσης Ηλεκτρικής Ενέργειας στη θέση Φλάμπουρο, της Δ.Ε. Σαπών, του Δήμου Μαρώνειας-Σαπών της Π.Ε. Ροδόπης.
	* Την υπ΄αρ. 2317/18.03.2025 απάντηση σε αίτημα του Τμήματος Πολεοδομίας, του Δήμου Μαρώνειας-Σαπών περί χρήσεων γης και συγκεκριμένα: βρίσκεται στη θέση ΦΛΑΜΠΟΥΡΟ της τοπικής κοινότητας Νέας Σάντας του Δήμου Μαρώνειας – Σαπών, δεν υπάρχουν θεσμοθετημένες Ζ.Ο.Ε. και Γ.Π.Σ. ούτε έχουν καθοριστεί οι χρήσεις γης, επομένως είναι επιτρεπτή σε αυτά η χρήση «ΣΤΑΘΜΟΣ ΑΠΟΘΗΚΕΥΣΗΣ ΗΛΕΚΤΡΙΚΗΣ ΕΝΕΡΓΕΙΑΣ ΜΕ ΧΡΗΣΗ ΣΥΣΣΩΡΕΥΤΩΝ ΙΣΧΥΟΣ 100 MW».

**Ι. Στοιχεία του έργου**

Το έργο αφορά στην κατασκευή και λειτουργία Σταθμού Αποθήκευσης Ηλεκτρικής Ενέργειας με χρήση συσσωρευτών μέγιστης ισχύος έγχυσης/απορρόφησης 100,00MW και εγγυημένης ωφέλιμης χωρητικότητας 200,00 MWh» σε αγροτεμάχιο εμβαδού 7.293,98 τ.μ. στη θέση «Φλάμπουρο» της Δ.Ε. Σαπών του Δήμου Μαρώνειας-Σαπών της Π.Ε. Ροδόπης της Περιφέρειας Αν. Μακεδονίας - Θράκης με Φορέα Υλοποίησης την SSE RENEWABLES HELLAS ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ.

Ο Προτεινόμενος Σταθμός Αποθήκευσης Ηλεκτρικής Ενέργειας μέσω συσσωρευτών θα αποτελείται από:

* 25 "Blocks", το κάθε ένα από τα οποία περιλαμβάνει: i) 2 μονάδες/Containers αποθήκευσης, χωρητικότητας 5MWh το καθένα και ii) 1 Μ/Σ ισχύος (Μέση Τάση 33kV και ισχύς 5MW). Η συνολική ωφέλιμη χωρητικότητα του έργου "Φλάμπουρο" είναι 200MWh.
* Εντός κάθε Μονάδας/Container Αποθήκευσης, περιλαμβάνονται 12 αμφίδρομοι μετατροπείς (bi-directional inverters) ισχύος 210kVA ο καθένας.
* Σε κάθε Μ/Σ Μέσης Τάσης ισχύος 5MW περιλαμβάνεται και 2ος Μ/Σ, Χαμηλή προς Χαμηλή Τάση, ο οποίος χρησιμοποιείται για βοηθητικές, Auxiliary λειτουργίες (π.χ. cooling των μπαταριών).
* Ελεγκτές υποσυστημάτων (BMS, PCS Controller, EMS).

|  |  |
| --- | --- |
| Ονομασία του έργου | «Σταθμός Αποθήκευσης Ηλεκτρικής Ενέργειας με Χρήση Συσσωρευτών, συνολικής ισχύος 100 MW, στη θέση «Φλάμπουρο», της Δ.Ε. Σαπών, του Δήμου Μαρωνείας – Σαπών, Π.Ε. Ροδόπης»  |
| Θέση του έργου | Σε αγροτεμάχιο εμβαδού 7.293,98 τ.μ. στη θέση «Φλάμπουρο» της Δ.Ε Σαπών, του Δήμου Μαρωνείας – Σαπών, Π.Ε. Ροδόπης, της Περιφέρειας Αν. Μακεδονίας – Θράκης με συντεταγμένες:

|  |  |  |
| --- | --- | --- |
| **Α/Α** | **Χ** | **Υ** |
| K1 | 646.184,57 | 4.551.068,98 |
| K2 | 646.233,21 | 4.551.101,62 |
| K3 | 646.302,78 | 4.550.997,77 |
| K4 | 646.254,48 | 4.550.965,40 |
| K1 | 646.184,57 | 4.551.068,98 |

 |
| Φορέας του έργου | SSE RENEWABLES HELLAS ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ |
| Νόμιμος εκπρόσωπος  | Σπηλιωτόπουλος Βασίλειος |

ΙΙ. Υπαγωγή σε ΠΠΔ

α) Το έργο υπό τα στοιχεία της παραγράφου Ι της παρούσας και σύμφωνα με τα δηλωθέντα από τον φορέα του έργου στον υποβληθέντα φάκελο, υπάγεται στις Πρότυπες Περιβαλλοντικές Δεσμεύσεις (ΠΠΔ) που καθορίζονται στην Υ.Α. 103448/7298 ( ΦΕΚ 5628/Β/2024) και ειδικότερα στο Παράρτημα Β αυτής με τους ακόλουθους πρόσθετους όρους:

β) Πρόσθετοι Όροι

Η Υπαγωγή σε ΠΠΔ παραμένει σε ισχύ εφόσον δεν επέρχεται μεταβολή στα τεχνικά χαρακτηριστικά του έργου. Σε οποιαδήποτε τροποποίηση ή επέκταση του έργου (χωροθέτηση, ισχύς, τεχνολογία κλπ), ο κύριος του έργου υποχρεούται να υποβάλλει στην Υπηρεσία Αίτηση Τροποποίησης των ΠΠΔ συνοδευόμενη από τον φάκελο όπως ορίζει το άρθρο 5 της Υ.Α. 103448/7298 ( ΦΕΚ 5628/Β/2024).

Η υποβληθείσα Δήλωση Υπαγωγής επέχει θέση υπεύθυνης δήλωσης του μελετητή ή του φορέα του έργου κατά το Ν. 1599/1986 (Α΄ 75), όπως εκάστοτε ισχύει. Σε περίπτωση ανακριβούς ή ψευδούς δήλωσης ο μελετητής ή ο φορέας του έργου υπόκειται στις κυρώσεις που προβλέπονται από τις διατάξεις της παραγράφου 6 του άρθρου 22 του Ν. 1599/1986 και η υπαγωγή του έργου σε ΠΠΔ δεν είναι νόμιμη και ως εκ τούτου το έργο δεν είναι περιβαλλοντικά αδειοδοτημένο και έχουν εφαρμογή οι διατάξεις περί κυρώσεων του Ν. 1650/86 όπως ισχύει.

Ο κύριος του έργου δεσμεύεται για την εφαρμογή και τήρηση, τόσο κατά την φάση κατασκευής όσο και κατά την λειτουργία του έργου, καθώς και μετά την παύση λειτουργίας του, των ΠΠΔ στις οποίες έχει υπαχθεί το έργο. Ο κύριος του έργου φέρει ακέραια την ευθύνη για την τήρηση των ΠΠΔ έστω και αν μέρος ή το σύνολο των εργασιών κατασκευής ή λειτουργίας πραγματοποιούνται από τρίτους, ανεξαρτήτως των τυχόν ευθυνών που φέρουν και οι τελευταίοι για κάθε πράξη ή παράλειψη που αντιβαίνει τους όρους της παρούσας απόφασης καθώς και της εκάστοτε ισχύουσας περιβαλλοντικής νομοθεσίας.

Κατά τη διάρκεια ισχύος της απόφασης Υπαγωγής σε ΠΠΔ ενός έργου, εάν διαπιστωθούν από την κατασκευή ή/και λειτουργία του έργου σημαντικές επιπτώσεις στο περιβάλλον, η Υπηρεσία μπορεί να επιβάλλει αιτιολογημένα πρόσθετους όρους.

Τα ανωτέρω δεν υποκαθιστούν και δεν αναιρούν την αναγκαιότητα για τυχόν άλλες απαιτούμενες εγκρίσεις και αδειοδοτήσεις για την υλοποίηση- λειτουργία του εν λόγω έργου και προϋποθέτει ότι το έργο δεν περιλαμβάνει επιμέρους έργα ή δραστηριότητες που κατατάσσονται στους πίνακες της ως άνω 2 σχετικής ΥΑ.

Πρόσθετοι Όροι Εφορείας Παλαιοανθρωπολογίας Σπηλαιολογίας

Σε περίπτωση που εντοπιστούν, κατά τη διάρκεια των εργασιών, σπήλαια ή παλαιοντολογικά κατάλοιπα, θα διακοπούν αμέσως οι εργασίες και θα ειδοποιηθεί η Εφορεία Παλαιοανθρωπολογίας Σπηλαιολογίας, προκειμένου να ακολουθήσει έρευνα, σύμφωνα με τις διατάξεις του Ν. 4858/2021 «Κύρωση Κώδικα νομοθεσίας για την προστασία των αρχαιοτήτων και εν γένει της πολιτιστικής κληρονομιάς». Η πορεία των εργασιών θα εξαρτηθεί από τα αποτελέσματα της έρευνας, μετά από γνωμοδότηση των αρμόδιων διευθύνσεων του Υπουργείου Πολιτισμού.

Πρόσθετοι Όροι Εφορείας Αρχαιοτήτων

Σε περίπτωση εντοπισμού αρχαιοτήτων κατά τη διάρκεια των εργασιών, οι εργασίες θα διακοπούν αμέσως και θα ειδοποιηθεί η Εφορεία Αρχαιοτήτων σύμφωνα με τα άρθρα 8 παρ. 1 και 24 του Ν. 4858/2021 «Κύρωση Κώδικα για την προστασία των αρχαιοτήτων και εν γένει της πολιτιστικής κληρονομιάς».

|  |  |  |
| --- | --- | --- |
| **Συνημμένα:**Το παράρτημα Β τηςΥ.Α. 103448/7298 ( ΦΕΚ 5628/Β/2024) | **Ο Αν. Προϊστάμενος****Δ/νσης Περ/ντος και Χωρικού Σχεδιασμού****Κωνσταντίνος Καραμανώλης****Αγρ. Τοπογράφος Μηχ. με Α’ β** |  |

**ΠΙΝΑΚΑΣ ΑΠΟΔΕΚΤΩΝ**

1. SSE RENEWABLES HELLAS ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ

sse.hellas@sse.com

1. Εφορεία Αρχαιοτήτων Ροδόπης

 efarod@culture.gr

1. Εφορείας Παλαιοανθρωπολογίας Σπηλαιολογίας – Γραφείο Βορείου Ελλάδος

efps@culture.gr

1. Υπηρεσία Νεωτέρων Μνημείων και

Τεχνικών Έργων Αν. Μακ-Θράκης

ynmath@culture.gr

1. Ρ.Α.Α.Ε.Υ.

info@raaey.gr

1. Γραφείο Αντιπεριφερειάρχη Ροδόπης
2. Γραφείο Εκτελεστικού Γραμματέα ΠΑΜΘ